# data[].attributes.headline
Ερυθρός Σταυρός-αυτές οι λαμπερές καρδιές

# data[].attributes.subject
Ερυθρός Σταυρός-αυτές οι λαμπερές καρδιές

# data[].attributes.body
Ποτέ δεν μας έχουν αρνηθεί να επισκεφτούν το σχολείο μας, παρά το φορτωμένο πρόγραμμά τους. Πάντα χαμογελαστοί, με πάθος για την ανακούφιση του ανθρώπινου πόνου, με υπομονή απέναντι στους ανυπόμονους μαθητές, με παιχνίδια κατάλληλα για μικρές ηλικίες, με χιούμορ και ευγένεια, με αγάπη και βαθιά ενσυναίσθηση του εθελοντικού τους ρόλου... υπήρξαν και πάλι κοντά μας για να μεταδώσουν την σπουδαία στάση ζωής, τον αλτρουισμό, την αλληλοβοήθεια, τον ανθρωπισμό... Ευχαριστούμε τόσο βαθιά... μια χιονόμπαλα με έναν ερυθροσταυρίτη είναι το λιγότερα που θα μπορούσαμε να προσφέρουμε ως δώρο.

# data[].attributes.headline
Η χαρά να απολαμβάνεις τους κόπους σου

# data[].attributes.subject
Η χαρά να απολαμβάνεις τους κόπους σου

# data[].attributes.body
Ο παππούς Πλάτωνας απολαμβάνει τα βίντεο κλιπ τα οποία θα στείλει στον φίλο του Αισχύλο μήπως κάτι μάθει από Πρώτες Βοήθειες και εμείς επαναλαμβάνουμε τα βήματα τραγουδώντας ξανά και ξανά: "Σκέψου αμέσως ψύχραιμα, θυμήσου να προστατευτείς, κάνε όλα τα βήματα, Πρώτες Βοήθειες να δώσεις μην αργείς, είναι ζήτημα ΑΓΑΠΗΣ και ΖΩΗΣ!!!

# data[].attributes.body
Συμμετείχαμε και φέτος στο πρόγραμμα https://gr-el.fastheroes.com/ που έχει ως αποστολή να σώσει παππούδες και γιαγιάδες από τον κακό θρόμβο, το εγκεφαλικό. Θυμηθήκαμε τα σημάδια αναγνώρισης του εγκεφαλικού και τα βήματα κλήσης σε βοήθεια. Γίναμε φυσικά κι εμείς ΧΟΠΑ ήρωες με τις μάσκες και τις αυτοσχέδιες μπέρτες μας και είμαστε έτοιμοι να σώσουμε τους δικούς μας παππούδες και γιαγιάδες και φυσικά τον υπέροχο παππού Πλάτωνα, αν ποτέ χρειαστεί.

# data[].attributes.headline
Τεχνητή νοημοσύνη VS κύριος Δημήτρης

# data[].attributes.subject
Τεχνητή νοημοσύνη VS κύριος Δημήτρης

# data[].attributes.body
Σίγουρα η Τεχνητή Νοημοσύνη είναι εξαιρετικό εργαλείο αλλά τίποτα δεν συγκρίνεται με μια κιθάρα και έναν άνθρωπο που αγαπάει τη μουσική.... Ο κύριος Δημήτρης έπαιξε όλα μας τα τραγούδια στην κιθάρα του κι εμείς τα τραγουδήσαμε... Η αίσθηση απίστευτη! Αναντικατάστατη η ανθρώπινη δημιουργία και αυτός ήταν ο στόχος αυτής της επίσκεψης. Υπέροχος όπως πάντα ο επί σειρά ετών συνεργάτης μας, Δημήτρης Γιακουμάκης και πάντα στο πλευρό μας να στηρίζει αθόρυβα τις προσπάθειές μας! Ευχαριστούμε κύριε Δημήτρη! Σου χαρίζουμε ένα αστέρι να το ανάβεις και να θυμάσαι ότι η λάμψη βρίσκεται σε αυτές τις μικρές προσπάθειες που μας δίνεις την ευκαιρία να πράττουμε!

# data[].attributes.attachment_link.title
επίσκεψη μουσικού

# data[].attributes.headline
Τραγούδια για Πρώτες Βοήθειες

# data[].attributes.subject
Τραγούδια για Πρώτες Βοήθειες

# data[].attributes.body
Στις υπηρεσίες μας φέτος και η Τεχνητή Νοημοσύνη που μας επέτρεψε με στίχους του παππού Πλάτωνα να δημιουργήσουμε τρία τραγούδια που ανταποκρίνονται στα βασικά στάδια των Πρώτων Βοηθειών, την Αναγνώριση, την Αξιολόγηση και την παροχή Βοήθειας. Εμείς τα εμπλουτίσαμε με ηχογραφήσεις μουσικών οργάνων που παίξαμε μόνοι μας αλλά και ηχογραφήσεις διαφόρων φράσεων. Ο παππούς Πλάτωνας ζήτησε τη βοήθειά μας για να γίνουν πιο ωραία τα τραγούδια του.

# data[].attributes.attachment_link.title
εμπλουτισμός τραγουδιών

# data[].attributes.headline
Εκμάθηση Πρώτων Βοηθειών

# data[].attributes.subject
Εκμάθηση Πρώτων Βοηθειών

# data[].attributes.body
Ο παππούς Πλάτωνας προσπαθεί να εφαρμόσει οδηγίες Πρώτων Βοηθειών που του δίνουν τα παιδιά... άλλοτε τα καταφέρνει κι άλλοτε όχι... χρειάζεται να επαναλαμβάνουμε διαρκώς τα βήματα για να είμαστε ικανοί να ανταπεξέλθουμε σε ένα ατύχημα.

# data[].attributes.headline
Οδηγός-πρωτόκολλα ενεργειών και βασικές επισημάνσεις

# data[].attributes.subject
Οδηγός-πρωτόκολλα ενεργειών και βασικές επισημάνσεις

# data[].attributes.body
Ο περσινός μας Οδηγός Πρώτων Βοηθειών (σκανάρετε την καρδούλα) είναι το αγαπημένο μας βιβλίο στο σχολείο και φυσικά το αξιοποιούμε σε κάθε ευκαιρία. Πριν αναλύσουμε κάθε σενάριο (5 συνολικά) ας εντοπίσουμε πώς αναγνωρίζουμε το ατύχημα και τί χρειάζεται να θυμόμαστε πάντα!

# data[].attributes.attachment_link.title
οδηγός και σενάρια

# data[].attributes.headline
Το σώμα μας από μέσα

# data[].attributes.subject
Το σώμα μας από μέσα

# data[].attributes.body
Πριν προχωρήσουμε στα πρωτόκολλα των Πρώτων Βοηθειών, ας διερευνήσουμετο σώμα μας από μέσα... ένα θαύμα της φύσης!

# data[].attributes.headline
Βαλιτσάκι Πρώτων Βοηθειών-ο θησαυρός μας

# data[].attributes.subject
Βαλιτσάκι Πρώτων Βοηθειών-ο θησαυρός μας

# data[].attributes.body
Το πάθημα του παππού Πλάτωνα με το ατύχημα, θα γίνει ένα καλό μάθημα για όλους μας και ξεκινάμε από τα βασικά και αναγκαία. Τί χρειάζεται να περιέχει το βαλιτσάκι μας; Μαζί μας μαθαίνει και ο παππούς...

# data[].attributes.body
Ο παππούς Πλάτωνας εμφανίστηκε με επίδεσμο στο κεφάλι και φριχτούς πόνους..... Αχ και βαχ ήταν και εμείς αποφασίσαμε να ακούσουμε το πάθημά του... Άλλωστε το να ακούς κάποιον είναι πάντα ανακουφιστικό για τον πόνο του...

# data[].attributes.headline
Άγνοια παροχής Πρώτων Βοηθειών... ο λόγος να μάθουμε.

# data[].attributes.subject
Άγνοια παροχής Πρώτων Βοηθειών... ο λόγος να μάθουμε.

# data[].attributes.body
Ο παππούς Πλάτωνας πήγε ταξίδι στην Ελευσίνα στον φίλο του τον Αισχύλο αλλά μια αδιαθεσία τον έριξε κάτω και δυστυχώς ο παππούς Αισχύλος αγχώθηκε και δεν ήξερε τί να κάνει...

# data[].attributes.attachment_link.title
Παππούς Αισχύλος

# data[].attributes.headline
Πρώτες Βοήθειες στη Νοηματική

# data[].attributes.subject
Πρώτες Βοήθειες στη Νοηματική

# data[].attributes.body
Σήμερα, παγκόσμια ημέρα ΑμεΑ, το εργαστήριο αυτό φτάνει στο τέλος του και δεν θα μπορούσε να υπάρξει καλύτερη συγκυρία. Πρώτες Βοήθειες στη Νοηματική για παιδιά, ένας ακόμα στόχος μας που υλοποιήθηκε. Ο εκπαιδευτικός ειδικής, Κωνσταντίνος Χατζηαβανίδης μετέφρασε τις οδηγίες παροχής Πρώτων Βοηθειών σε 5 πιθανά σενάρια. Εμείς κάναμε την ηχογράφηση, χρησιμοποιήσαμε την περσινή μας δουλειά εικαστικής απεικόνισης των σεναρίων και ενσωματώσαμε τη νοηματική. Ευχαριστούμε φίλε μας!

# data[].attributes.attachment_link.title
ΝΟΗΜΑΤΙΚΗ-ΣΕΝΑΡΙΑ ΠΡΩΤΩΝ ΒΟΗΘΕΙΩΝ

# data[].attributes.attachment_link.description
5 σενάρια Πρώτων Βοηθειών για μικρούς και μεγάλους. Τη μετάφραση στη Νοηματική έκανε ο εκπαιδευτικός Ειδικής, Κωνσταντίνος Χατζηαβανίδης

# data[].attributes.headline
Βίντεο κλιπ- Ζήτημα ΑΓΑΠΗΣ και ΖΩΗΣ

# data[].attributes.subject
Βίντεο κλιπ- Ζήτημα ΑΓΑΠΗΣ και ΖΩΗΣ

# data[].attributes.body
Φυσικά δεν σταματήσαμε στα τραγούδια, τα κάναμε βίντεο κλιπ επιστρατεύοντας το χιούμορ μας και προωθώντας έτσι απλές οδηγίες Πρώτων Βοηθειών. Χορεύουμε, τραγουδάμε και κάνουμε το μάθημα όχι μόνο ευχάριστο αλλά και βαθιά ανθρωπιστικό. Μέσα από το τραγούδι οι μαθητές αφομοιώνουν πιο επιτυχημένα τα βήματα.

# data[].attributes.attachment_link.description
Τρία βίντεο κλιπ από τους μαθητές του Αειφόρου Νηπιαγωγείου Ταυρωνίτη για την αναγνώριση-αξιολόγηση και βοήθεια ατυχήματος. Τα τραγούδια δημιουργήθηκαν με λο…

# data[].attributes.headline
Στις μικρές μας καρδιές 💗

# data[].attributes.subject
Στις μικρές μας καρδιές 💗

# data[].attributes.body
Παγκόσμια Ημέρα Ψυχικής Υγείας η 10η Οκτωβρίου και σίγουρα ήταν η καλύτερη συγκυρία για την εισαγωγή μας στη θεματική: Ο εαυτός μου. Στο υπέροχο βιβλίο της Jo Witek ανακαλύψαμε πολλές και διαφορετικές πτυχές των συναισθημάτων μας και τις αποτυπώσαμε με τα μουσικά μας όργανα. Η κυρία Μαρία (ψυχολόγος) και η κυρία Μαριλένα (κοινωνική λειτουργός) μας διάβασαν το βιβλίο και μας έδωσαν τις δικές τους μουσικές ερμηνείες των συναισθημάτων. Έπειτα εμείς καταθέσαμε τις δικές μας εμπειρίες που μας προκάλεσαν ανάλογα συναισθήματα και ένας συμμαθητής μας κλήθηκε να αποτυπώσει μουσικά το δικό μας συναίσθημα. Ο φόβος, η λύπη και η χαρά ήταν τα βασικά συναισθήματα που επεξεργαστήκαμε. Φυσικά τα μουσικά όργανα αποτελούν ιδιαιτέρως ελκυστικό υλικό και όλοι ανέμεναν με υπομονή τη συμμετοχή τους. Το σημαντικότερο όμως είναι ότι τα παιδιά έκαναν ανάκληση εμπειριών και τα μουσικά όργανα έγιναν το μέσο ώστε να εκφραστούν τόσο προφορικά όσο και μουσικά. Μαθητές που δυσκολεύονται στην έκφραση πήραν το λόγο και μίλησαν για ό,τι τους απασχολεί και αυτός ήταν ο στόχος, η έκφραση. Η ψυχική μας υγεία είναι ο βασικός σταθμός για την εκμάθηση των πρώτων βοηθειών.

# data[].attributes.headline
Aποταμίευση ζωής

# data[].attributes.subject
Aποταμίευση ζωής

# data[].attributes.body
31/10: Παγκόσμια Ημέρα Αποταμίευσης. Κάποτε οι κουμπαράδες και η αξία της αποταμίευσης χρημάτων ήταν η επιδίωξη των εκπαιδευτικών. Σήμερα όμως, υπάρχουν ζητήματα αποταμίευσης που προάγουν την ευημερία πολύ πιο σημαντικά και μεγαλύτερης αξίας από τα χρήματα. Ένα από αυτά είναι η αποταμίευση αίματος μέσω της εθελοντικής αιμοδοσίας. Το ταξίδι στο σώμα μας και ειδικότερα η λειτουργία του κυκλοφορικού συστήματος γοητεύει πάντα τους μαθητές. Τώρα πια που μπορούμε να δούμε την ακριβή λειτουργία της καρδιάς μέσω των εποπτικών μέσων, η γνώση γίνεται πιο ελκυστική και η καλλιέργεια αξιών και στάσεων πιο σημαντική από ποτέ. Αφού λοιπόν αναλύσαμε όλα τα συστήματα που διέπουν την ανατομία του ανθρώπου σταθήκαμε στην καρδιά και την λειτουργία της. Ο ήχος της, ο ρυθμός της, οι εναλλαγές στην ένταση και τη χρονική διάρκεια των χτύπων της, το σχήμα της, η ακριβή της θέση (εσφαλμένα πιστεύουμε ότι βρίσκεται δεξιά ή αριστερά, η καρδιά μας βρίσκεται στο κέντρο), η διασύνδεσή της με το υπόλοιπο σώμα μέσω των αιμοφόρων αγγείων, το βαρυσήμαντο έργο της για την διατήρηση της ζωής... όλα αυτά μας οδήγησαν στην εθελοντική αιμοδοσία. Έτσι στήσαμε μια τράπεζα διαφορετική από τις συμβατικές, μια τράπεζα αίματος στην οποία ζητήσαμε από τους γονείς να τοποθετήσουν μια σταγόνα αίμα ώστε να γεμίσουμε την καρδιά που συμβολίζει τη ζωή. Όλοι έλαβαν ως απόδειξη από το ΑΤΜ μια καρδιά όπου αναγράφονταν η φράση: απόδειξη ζωής. Με τον τρόπο αυτό επιδιώξαμε να υπενθυμίσουμε στους γονείς πόσο απλό είναι να χαρίσει κανείς τη ζωή και πόσο πιθανό είναι να βρεθούμε όλοι στη θέση του ανθρώπου που θα χρειαστεί αυτό το σπουδαίο δώρο ζωής...